Discovery se wins kan tot 10% daal | Netwerk24
Nuwe Russiese maatreëls gaan opkikkerskelms vasvat
Russiese atlete en afrigters wat vir spanne oorweeg wil word, sal net in aanmerking kom mits hulle 'n positiewe geskiedenis het wat opkikkers betref.
Sweedse amateurs 'kruip weg' vir wedders
Twee amateur-sokkerklubs in Swede is genoop om 'n vriendskaplike wedstryd te kanselleer en in die geheim te speel omdat dit ongekende belangstelling van beroepswedders wêreldwyd uitgelok het.
Kleiner salarisse krap aan Rooney
Wayne Rooney het die Britse regering en Premierliga (PL) gekritiseer dat hulle sokkerspelers in 'n "verloor-verloor-situasie" plaas deur te vra dat hul salarisse tydens die Covid-19-pandemie verminder word.
#ImStaying en Lions Den takel werkloosheid in SA
Die groep #ImStaying het saam met The Lions Den, 'n onderneming wat betrokke is by die afrigting, opvoeding en oplewering van entrepreneurs, begin met die #ImStaying Entrepreneur Movement in 'n poging om werkloosheid in Suid-Afrika oor die volgende vyf jaar met 5% te verminder.
Naspers koop R22,4 mjd. se aandele terug
Die internetgroep Naspers het sy aandeelterugkoopprogram afgehandel en in die proses meer as 9 miljoen aandele teen R22,4 miljard teruggekoop.
Deur Nellie Brand-Jonker 17 Februarie 2020 14:37
Discovery se hoofkantoor in Sandton, Johannesburg. Foto: Elvira Wood
Die groep verwag dat sy wins uit bedrywighede vir die halfjaar tot einde Desember met tussen 5% en 10% kan daal.
Die groot redes vir die daling is die belegging in nuwe inisiatiewe soos Discovery Bank, VitalityInvest en Vitality1 wat skerp met 81% gestyg het, terwyl VitalityLife in Brittanje 'n bedryfsverlies gely het.
Gevolglik gaan sy genormaliseerde wins uit bedrywighede tot tussen R3,4 miljard en R3,6 miljard vergeleke met die ooreenstemmende halfjaar se R3,7 miljard daal.
Die groep sê al sy ander afdelings het goeie bedryfsresultate getoon.
Genormaliseerde wins uit bedrywighede voor die belegging in nuwe inisiatiewe gaan na verwagting met tussen 2% en 7% styg.
Sy belangrikste afdelings se genormaliseerde wins uit bedrywighede vir die halfjaar styg as volg:
Discovery Health: 8%
Discovery Life: 25%
Discovery Invest: 7%
Discovery Insure: 21%
VitalityLife het 'n bedryfsverlies gely weens die besluit om sy blootstelling aan verdere rentekoersverlagings in
die Verenigde Koninkryk te verminder. Die besluit om die blootstelling aan rentekoerse in Brittanje te verlaag is deur 'n verskansingstruktuur gedoen. Dit, asook die moeilike bedryfsomgewing in Brittanje, het tot die bedryfsverlies gelei.
Genormaliseerde wesensverdienste per aandeel gaan na verwagting met tussen 10% en 15% daal. Dit hou verband met finansieringskoste wat hoër was, maar die groep sê dit is in ooreenstemming met sy langtermyn-kapitaalplan en 'n hoër belastingkoers vir die groep.